Valkyrie plass (Oslo)

For den tidligere undergrunnsbanestasjonen se Valkyrie plass stasjon. Valkyrie plass ligger på Majorstuen i Oslo. Plassen ligger mellom Bogstadveien, Valkyriegaten og Jacob Aalls gate. Navnet er knyttet til navnet på den nedlagte T-banestasjonen. Navnet Valkyrie stammer fra de nordiske stridsgudinner. På plassen står statuen «Piken med humleranken» utført av Nic Schiøll og gitt til kommunen av Frydenlund Bryggerier i anledning av bryggeriets hundreårsjubileum i 1959. Grøntområdet midt på plassen ble på folkemunne kalt «Enkeparken». I den spisse enden står gatekjøkkenet Valkyrien Grill. Under plassen ligger den nedlagte Valkyrie plass stasjon. NRK-serien Valkyrien utspiller seg for det meste her. Referanser Litteratur Knut Are Tvedt, red. (2010). «Valkyrie plass». Oslo byleksikon (5. utg.). Oslo: Kunnskapsforlaget. s. 607. ISBN 978-82-573-1760-7. Eksterne lenker (en) Valkyrie plass – kategori av bilder, video eller lyd på Commons (no) «Valkyrie plass (Oslo)». Kulturminnesøk. Riksantikvaren – Direktoratet for kulturminneforvaltning.